CELEX: 32019R0530
Language: et
Date: 2019-03-27 00:00:00
Title: Komisjoni rakendusmäärus (EL) 2019/530, 27. märts 2019, millega määratakse taimekahjustajate Euroopa Liidu referentlaborid putukate ja lestade, ümarusside, bakterite, seente ja munasseente ning viiruste, viroidide ja fütoplasmade jaoks

29.3.2019   
               
               
                  ET
               
               
                  Euroopa Liidu Teataja
               
               
                  L 88/19
               
            
         KOMISJONI RAKENDUSMÄÄRUS (EL) 2019/530,
         27. märts 2019,
         millega määratakse taimekahjustajate Euroopa Liidu referentlaborid putukate ja lestade, ümarusside, bakterite, seente ja munasseente ning viiruste, viroidide ja fütoplasmade jaoks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 93 lõiget 1,
         ning arvestades järgmist:
         
                     (1)
                  
                  
                     Komisjoni delegeeritud määrusega (EL) 2018/631 (2) asutati taimekahjustajate Euroopa Liidu referentlaborid putukate ja lestade, ümarusside, bakterite, seente ja munasseente ning viiruste, viroidide ja fütoplasmade jaoks.
                  
               
                     (2)
                  
                  
                     Pärast nimetatud referentlaborite asutamist viis komisjon läbi avaliku konkursi, et määrata taimekahjustajate ELi referentlaborid putukate ja lestade, ümarusside, bakterite, seente ja munasseente ning viiruste, viroidide ja fütoplasmade jaoks.
                  
               
                     (3)
                  
                  
                     Putukate ja lestade jaoks taimekahjustajate ELi referentlabori määramise konkursile esitas taotluse konsortsium, mida juhib Prantsusmaa Toidu, Keskkonna ja Töö Sanitaarohutuse Amet (ANSES) ning millesse kuulub ka Austria Tervise- ja Toiduohutuse Amet (AGES).
                  
               
                     (4)
                  
                  
                     Ümarusside jaoks taimekahjustajate ELi referentlabori määramise konkursile esitas taotluse konsortsium, mida juhib Prantsusmaa Toidu, Keskkonna ja Töö Sanitaarohutuse Amet (ANSES) ning millesse kuulub ka Flandria Põllumajanduse, Kalanduse ja Toidu Uurimisinstituut (ILVO, Belgia).
                  
               
                     (5)
                  
                  
                     Bakterite jaoks taimekahjustajate ELi referentlabori määramise konkursile esitas taotluse konsortsium, mida juhib Madalmaade Toidu ja Tarbekaupade Ohutuse Ameti riiklik taimetervise tugikeskus (NVWA-NRC) ning millesse kuuluvad ka Flandria Põllumajanduse, Kalanduse ja Toidu Uurimisinstituut (ILVO, Belgia), Itaalia Taimekaitse ja Sertifitseerimise Uurimiskeskus (CREA-DC (DIALAB)) ning Sloveenia Riiklik Bioloogiainstituut (NIB).
                  
               
                     (6)
                  
                  
                     Seente ja munasseente jaoks taimekahjustajate ELi referentlabori määramise konkursile esitas taotluse Prantsusmaa Toidu, Keskkonna ja Töö Sanitaarohutuse Amet (ANSES).
                  
               
                     (7)
                  
                  
                     Viiruste, viroidide ja fütoplasmade jaoks taimekahjustajate ELi referentlabori määramise konkursile esitas taotluse konsortsium, mida juhib Madalmaade Toidu ja Tarbekaupade Ohutuse Ameti riiklik taimetervise tugikeskus (NVWA-NRC) ning millesse kuuluvad ka Itaalia Taimekaitse ja Sertifitseerimise Uurimiskeskus (CREA-DC (DIALAB)) ning Sloveenia Riiklik Bioloogiainstituut (NIB).
                  
               
                     (8)
                  
                  
                     Konkursi jaoks ametisse nimetatud hindamis- ja valikukomitee jõudis järeldusele, et kõik nimetatud konsortsiumid ja laborid vastavad määruse (EL) 2017/625 artikli 93 lõikes 3 sätestatud nõuetele ning võiksid vastutada kõnealuse määruse artiklis 94 sätestatud ülesannete täitmise eest.
                  
               
                     (9)
                  
                  
                     Seepärast tuleks kõnealused neli konsortsiumi ja kõnealune labor määrata taimekahjustajate ELi referentlaboriks vastavalt putukate ja lestade, ümarusside, bakterite, seente ja munasseente või viiruste, viroidide ja fütoplasmade jaoks. Nende tööprogrammid tuleks koostada kooskõlas Euroopa Parlamendi ja nõukogu määruse (EL) nr 652/2014 (3) artikli 36 kohaselt komisjoni vastu võetud asjaomaste tööprogrammide eesmärkide ja prioriteetidega.
                  
               
                     (10)
                  
                  
                     Kooskõlas määruse (EL) 2017/625 artikli 93 lõike 2 punktiga b ning selle tagamiseks, et analüüsi-, katse- ja diagnostikameetodid ning valideeritud meetodite väljatöötamine ja ametlikele laboritele pakutav koordineeritud tugi oleksid jätkuvalt asjakohasel tasemel, tuleks ELi referentlaborite määramise otsus korrapäraselt läbi vaadata,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Euroopa Liidu taimekahjustajate referentlabor putukate ja lestade jaoks
            Taimetervise valdkonnas komisjoni ja liikmesriikide võetavate horisontaalmeetmete toetamise eest vastutavaks taimekahjustajate Euroopa Liidu referentlaboriks putukate ja lestade jaoks määratakse järgmine konsortsium:
            
                         
                     
                     
                        konsortsium, mida juhib Prantsusmaa Toidu, Keskkonna ja Töö Sanitaarohutuse Amet (ANSES, taimetervise labori entomoloogia ja invasiivsete taimede üksus, 755 avenue du campus Agropolis, CS 30016, 34988 Montferrier-sur-Lez Cedex, Prantsusmaa)
                        ning millesse kuulub ka
                        Austria Tervise- ja Toiduohutuse Amet (AGES, kestliku taimekasvatuse instituut, Spargelfeldstraße 191, 1220 Viin, Austria).
                     
                  
         
            Artikkel 2
            Euroopa Liidu taimekahjustajate referentlabor ümarusside jaoks
            Taimetervise valdkonnas komisjoni ja liikmesriikide võetavate horisontaalmeetmete toetamise eest vastutavaks taimekahjustajate Euroopa Liidu referentlaboriks ümarusside jaoks määratakse järgmine konsortsium:
            
                         
                     
                     
                        konsortsium, mida juhib Prantsusmaa Toidu, Keskkonna ja Töö Sanitaarohutuse Amet (ANSES, taimetervise labori nematoloogiaüksus, Domaine de la Motte au Vicomte – BP 35327, 35653 Le Rheu, Prantsusmaa)
                        ning millesse kuulub ka
                        Flandria Põllumajanduse, Kalanduse ja Toidu Uurimisinstituut (ILVO, taimeteaduste üksuse nematoloogiarühm, Burg. Van Gansberghelaan 96, 9820 Merelbeke, Belgia).
                     
                  
         
            Artikkel 3
            Euroopa Liidu taimekahjustajate referentlabor bakterite jaoks
            Taimetervise valdkonnas komisjoni ja liikmesriikide võetavate horisontaalmeetmete toetamise eest vastutavaks taimekahjustajate Euroopa Liidu referentlaboriks bakterite jaoks määratakse järgmine konsortsium:
            konsortsium, mida juhib Madalmaade Toidu ja Tarbekaupade Ohutuse Ameti riiklik taimetervise tugikeskus (NVWA-NRC, bakterioloogiarühm, Geertjesweg, 15, 6706 EA Wageningen, Madalmaad)
            
                         
                     
                     
                        ning millesse kuuluvad ka:
                        
                                    —
                                 
                                 
                                    Flandria Põllumajanduse, Kalanduse ja Toidu Uurimisinstituut (ILVO, taimeteaduste üksuse bakterioloogiarühm, Burg. Van Gansberghelaan 96, 9820 Merelbeke, Belgia);
                                 
                              
                                    —
                                 
                                 
                                    Itaalia Taimekaitse ja Sertifitseerimise Uurimiskeskus (CREA-DC (DIALAB), fütopatoloogia labori bakterioloogiarühm, via Carlo Giuseppe Bertero 22, 00156 Rooma, Itaalia);
                                 
                              
                                    —
                                 
                                 
                                    Sloveenia Riiklik Bioloogiainstituut (NIB, biotehnoloogia ja süsteemibioloogia osakonna bakterioloogia ja metroloogia üksuse bakterite diagnostika labor, Večna pot 111, Ljubljana, Sloveenia).
                                 
                              
                  
         
            Artikkel 4
            Euroopa Liidu taimekahjustajate referentlabor seente ja munasseente jaoks
            Taimetervise valdkonnas komisjoni ja liikmesriikide võetavate horisontaalmeetmete toetamise eest vastutavaks taimekahjustajate Euroopa Liidu referentlaboriks seente ja munasseente jaoks määratakse järgmine labor:
            
                         
                     
                     
                        Prantsusmaa Toidu, Keskkonna ja Töö Sanitaarohutuse Amet (ANSES, taimetervise labori mükoloogiaüksus, Domaine de Pixérécourt, CS 400009, 54220 Malzéville, Prantsusmaa).
                     
                  
         
            Artikkel 5
            Euroopa Liidu taimekahjustajate referentlabor viiruste, viroidide ja fütoplasmade jaoks
            Taimetervise valdkonnas komisjoni ja liikmesriikide võetavate horisontaalmeetmete toetamise eest vastutavaks taimekahjustajate Euroopa Liidu referentlaboriks viiruste, viroidide ja fütoplasmade jaoks määratakse järgmine konsortsium:
            konsortsium, mida juhib Madalmaade Toidu ja Tarbekaupade Ohutuse Ameti riiklik taimetervise tugikeskus (NVWA-NRC, viroloogiarühm, Geertjesweg, 15, 6706 EA Wageningen, Madalmaad)
            
                         
                     
                     
                        ning millesse kuuluvad ka:
                        
                                    —
                                 
                                 
                                    Itaalia Taimekaitse ja Sertifitseerimise Uurimiskeskus (CREA-DC (DIALAB), fütopatoloogia labori viroloogiarühm, via Carlo Giuseppe Bertero 22, 00156 Rooma, Itaalia);
                                 
                              
                                    —
                                 
                                 
                                    Sloveenia Riiklik Bioloogiainstituut (NIB, biotehnoloogia ja süsteemibioloogia osakonna mikrobioloogia üksuse viiruste, viroidide ja fütoplasmade diagnostika labor, Večna pot 111, Ljubljana, Sloveenia).
                                 
                              
                  
         
            Artikkel 6
            Määramisotsuse läbivaatamine
            Euroopa Liidu referentlaborite määramise otsus vaadatakse korrapäraselt läbi.
         
         
            Artikkel 7
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 27. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 95, 7.4.2017, lk 1.
         
            (2)  Komisjoni 7. veebruari 2018. aasta delegeeritud määrus (EL) 2018/631, millega täiendatakse Euroopa Parlamendi ja nõukogu määrust (EL) 2017/625, asutades ELi referentlaborid taimekahjustajate jaoks (ELT L 105, 25.4.2018, lk 1).
         
            (3)  Euroopa Parlamendi ja nõukogu 15. mai 2014. aasta määrus (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ (ELT L 189, 27.6.2014, lk 1).